**REPUBLIKA SRBIJA**

**NARODNA SKUPŠTINA**

**I Z V E Š T A J**

**O RADU RADNIH TELA NARODNE SKUPŠTINE I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 1. januar – 31. decembar 2019. godine)**

- januar 2020. godine -

**I Z V E Š T A J**

**O RADU RADNIH TELA NARODNE SKUPŠTINE I**

**ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 1. januar – 31. decembar 2019. godine)**

**I**

**1.1.** Poslovnikom Narodne skupštine Republike Srbije („Službeni glasnik RS“, broj: 20/12 – prečišćen tekst) predviđeno je 19 stalnih radnih tela (odbora) i Odbor za prava deteta, kao posebno stalno radno telo. Nadležnost odbora utvrđena je Poslovnikom Narodne skupštine, dok za pojedine odbore neke od nadležnosti proizilaze neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane i Republike Srbije, sa druge strane („Službeni glasnik RS“, broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

**1.2.** Narodna skupština aktuelnog Jedanaestog saziva konstituisana je 3. juna 2016. godine, nakon vanrednih parlamentarnih izbora, koji su održani 24. aprila 2016. godine. Odbori Narodne skupštine konstituisani su Odlukom Narodne skupštine 22. juna 2016. godine, na predlog poslaničkih grupa, i to srazmerno broju narodnih poslanika koje poslaničke grupe imaju u odnosu na ukupan broj narodnih poslanika u Narodnoj skupštini. Većina odbora je tokom juna i jula 2016. godina održala prve sednice odbora na kojima su izabrani predsednici tih odbora. Na početku ovog saziva, u Narodnoj skupštini je obrazovano 16 poslaničkih grupa (najveća poslanička grupa imala je 104 člana a najmanja pet članova). Do kraja 2017. godine, u Narodnoj skupštini je bilo 16 poslaničkih grupa, do kraja 2018 obrazovano je 15 poslaničkih grupa, dok 13 poslanika ne pripadaju ni jednoj poslaničkoj grupi a do kraja 2019. godine obrazovano je 14 poslaničkih grupa, dok 21 poslanik ne pripada ni jednoj poslaničkoj grupi. Odbori imaju 17 članova, osim Odbora za kontrolu službi bezbednosti koji ima devet članova i Odbora za prava deteta, čiji je sastav posebno utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

**1.3.** Donošenjem nove Odluke o organizaciji i radu Službe Narodne skupštine („Službeni glasnik RS“ broj 30/18) koja je stupila na pravnu snagu 28. aprila 2018. godine i usvajanjem novog Pravilnika o unutrašnjem uređenju i sisitematizaciji radnih mesta u Službi Narodne skupštine koji se primenjuje počev od 1. juna 2018. godine, utvrđene su dve posebne unutrašnje jedinice: Kabinet predsednika Narodne skupštine i Generalni sekretarijat Narodne skupštine, kao i četiri osnovne unutrašnje jedinice: Sektor za zakonodavstvo; Sektor za međunarodne odnose; Sektor za opšte poslove i Sektor za operativno-tehničke poslove i informacione tehnologije (ranije Sektor za održavanje objekata Narodne skupštine).

U Sektoru za zakonodavstvo obavljaju se poslovi koji se odnose na: pripremu i obradu akata od značaja za rad radnih tela; analizu zakona, predloga zakona i drugih opštih akata; pripremu i obradu materijala za potrebe poslaničkih grupa i drugi poslovi za potrebe Narodne skupštine u vršenju zakonodavne funkcije.

Sektor za zakonodavstvo, prema novoj organizacionoj strukturi, se sastoji od **pet** odeljenja: Odeljenja za ustavno-pravni sistem i organizaciju vlasti, Odeljenja za ekonomsko-finansijska pitanja, Odeljenja za odbranu i nacionalna pitanja, Odeljenja za opšta društvena pitanja i Odeljenje za poslove poslaničkih grupa, s tim što Odeljenje za evropske integracije sada pripada Sektoru za spoljne poslove, a Biblioteka Narodne skupštine Generalnom sekretarijatu.

**II**

**2.1.** U Jedanaestom sazivu Narodne skupštine, u periodu od 1. januara do 31. decembra 2019. godine, održano je ukupno **310 sednica radnih tela, od čega 283 sednica odbora** **i 27 sednice pododbora i radnih grupa**.

Pregled održanih sednica odbora:

1. Odbor za ustavna pitanja i zakonodavstvo 43

2. Odbor za administrativno-budžetska i mandatno-imunitetska pitanja 13

3. Odbor za pravosuđe, državnu upravu i lokalnu samoupravu 27

4. Odbor za prava deteta 5

5. Odbor za ljudska i manjinska prava i ravnopravnost polova 5

6. Odbor za poljoprivredu, šumarstvo i vodoprivredu 16

7. Odbor za privredu, regionalni razvoj, trgovinu, turizam i energetiku 26

8. Odbor za prostorno planiranje, saobraćaj, infrastrukturu i telekomunikacije 15

9. Odbor za finansije, republički budžet i kontrolu trošenja jav. sredstava 39

10. Odbor za odbranu i unutrašnje poslove 14

11. Odbor za Kosovo i Metohiju 2

12. Odbor za kontrolu službi bezbednosti 10

13. Odbor za dijasporu i Srbe u regionu 4

14. Odbor za zaštitu životne sredine 25

15. Odbor za zdravlje i porodicu 6

16. Odbor za rad, socijalna pitanja, društvenu uključenost i smanjenje siromaštva 11

17. Odbor za obrazovanje, nauku, teh. razvoj i informatičko društvo 11

18. Odbor za kulturu i informisanje 11

Pregled održanih sednica pododbora i radnih grupa:

1. Radna grupa za inicijative, peticije, predstavke i predloge (obrazovao Odbor za prava deteta) - 4

### 2. Radna grupa za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije (obrazovao Odbor za privredu, regionalni razvoj, trgovinu, turizam i energetiku) - 1

### 3. Radna grupa za inicijative, peticije, predstavke i predloge (obrazovao Odbor za prostorno planiranje, saobraćaj, infrastrukturu i telekomunikacije) – 3

4. Pododbor za razmatranje izveštaja o obavljenim revizijama Državne revizorske institucije je u 2019. godini (obrazovao Odbor za finansije, republički budžet i kontrolu trošenja jav sredstava) – 2

5. Radna grupa za sprovođenje postupka za izbor člana Republičke komisije za zaštitu prava u postupcima javnih nabavki (obrazovao Odbor za finansije, republički budžet i kontrolu trošenja jav sredstava) – 2

6. Radna grupa za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Komisijeza kontrolu državne pomoći (obrazovao Odbor za finansije, republički budžet i kontrolu trošenja javnih sredstava) – 1

7. Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i

Metohiji (obrazovao Odbor za Kosovo i Metohiju) - 5

8. Radna grupa za inicijative, peticije, predstavke i predloge (obrazovao Odbor za zaštitu životne sredine) - 1

9. Radna grupa za inicijative, peticije, predstavke i predloge (obrazovao Odbor za zdravlje i porodicu) - 4

10. Radna grupa za inicijative, peticije, predstavke i predloge (obrazovao Odbor za rad, socijalna pitanja, društvenu uključenost i smanjenje siromaštva) - 4

* + 1. U periodu od 1. januara do 31. decembra 2019. godine, održano je ukupno **4 sednice privremenih radnih tela** (anketnih odbora i komisija), i to:
* **4 sednice** Komisije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom.

**2.2.** Sednice odbora su uglavnom održavane u Beogradu, u prostorijama Narodne skupštine Trg Nikole Pašića 13 i Kralja Milana 14, dok je **7 sednica odbora održano van sedišta Narodne skupštine**, i to:

- Odbor za ljudska i manjinska prava i ravnopravnost polovaodržao je **jednu** sednicu van sedišta: 15. novembra 2019. godine u Pančevu;

**-** Odbor za poljoprivredu, šumarstvo i vodoprivreduodržao je **dve** sednice van sedišta: 27. septembra 2019. godine, u Vranju i 17. oktobra 2019. godine, na Staroj planini.

**-** Odbor za finansije, republički budžet i kontrolu trošenja javnih sredstavaodržao je **četiri** sednice van sedišta: 28. februara 2019. godine, u Banja Luci, 30. i 31. maja 2019. godine, u Kruševcu, 5. i 6. septembra 2019. godine, u Zrenjaninu i 31. oktobra i 1. novembra 2019. godine, u Čačku.

**2.2.1.** Sednice pododbora, radnih grupa su uglavnom održavane u Beogradu, dok je 7 **sednica** pododbora i radnih grupa, kaoi **1 sednica** privremenog radnog tela **održano van sedišta Narodne skupštine** , i to:

- Pododbor za razmatranje izveštaja o obavljenim revizijama Državne revizorske institucije (obrazovao Odbor za finansije, republički budžet i kontrolu trošenja javnih sredstava) je u 2019. godini održao **dve sednice** u okviru sednica Odbora koje su održane van sedišta Narodne skupštine.

- Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji (obrazovao Odbor za Kosovo i Metohiju) održala je **pet** sednica van sedišta. Radna grupa je održala i dve prezentacije svoga rada i aktivnosti van sedišta Narodne skupštine.

* Komisija za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom održala je **jednu** sednicu van sedišta Narodne skupštine.

**2.2.2.** Sednice privremenih radnih tela (anketnih odbora i komisija) su uglavnom održavane u Beogradu, dok je **jedna sednica** Komisije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumomodržana van sedišta Narodne skupštine.

**2.3.** Odbori su na osnovu člana 44. stav 4. Poslovnika Narodne skupštine **održali šest „zajedničkih“ sednica** o pitanjima od zajedničkog interesa, i to:

- Odbor za ljudska i manjinska prava i ravnopravnost polova i Odbor za rad, socijalna pitanja, društvenu uključenost i smanjenje siromaštva održali su zajedničku sednicu 2. decembra 2019. godine u Domu Narodne skupštine, na temu: „Pristupačna budućnost-obeležavanje Međunarodnog dana osoba sa invaliditetom“;

- Odbor za odbranu i unutrašnje poslove i Odbor za Kosovo i Metohiju, održali su zajedničku sednicu 17. maja 2019. godine, na temu: „Informisanje članova Odbora o aktuelnoj bezbednosnoj situaciji na Kosovu i Metohiji, sa posebnim osvrtom na ugrožavanje bezbednosti od strane radikalnih islamista i džihadista“;

- Odbor za dijasporu i Srbe u regionu i Odbor za kulturu i informisanje, održali su zajedničku sednicu 22. oktobra 2019. godine, na temu: „Očuvanje kulturnog identiteta u dijaspori“.

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali predloge zakona u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u periodu od 1. januara do 31. decembra 2019. godine **donela** ukupno **182 zakona**, od toga 33 po hitnom postupku i **29** **drugih akata** (strategije, odluke, zaključci, autentična tumačenja). Na predloge zakona **podneto je** ukupno **2500 amandmana**.

Najveći broj donetih zakona predložila je Vlada.

Na predlog narodnih poslanika doneto je **dva** zakona: Zakon o izmenama i dopunama Zakona o radijacionoj i nuklearnoj sigurnosti i bezbednosti (predlagač je narodni poslanik Maja Gojković), i Zakon o izmenama i dopunama Zakona o bezbednosti saobraćaja na putevima (predlagač je narodni poslanik Marija Obradović).

**2.4.1.** Na sednicama odbora **razmotreno je ukupno 360 predloga zakona** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor).

1. Odbor za ustavna pitanja i zakonodavstvo 182

2. Odbor za pravosuđe, državnu upravu i lokalnu samoupravu 21

3. Odbor za prava deteta 1

4. Odbor za poljoprivredu, šumarstvo i vodoprivredu 5

5. Odbor za privredu, regionalni razvoj, trgovinu, turizam i energetiku 14

6. Odbor za prostorno planiranje, saobraćaj,

infrastrukturu i telekomunikacije 15

7. Odbor za finansije, republički budžet i kontrolu

trošenja javnih sredstava 77

8. Odbor za odbranu i unutrašnje poslove 17

9. Odbor za zaštitu životne sredine 1

10. Odbor za zdravlje i porodicu 4

11. Odbor za rad, socijalna pitanja, društvenu uključenost

i smanjenje siromaštva 7

12. Odbor za obrazovanje, nauku, tehnološki razvoj

i informatičko društvo 14

13. Odbor za kulturu i informisanje 2

**Ukupno je podneto 2500 amandmana na predloge zakona.** Na sednicama odbora(ne računajući Odbor za ustavna pitanja i zakonodavstvo) **razmotreno je ukupno 2433 amandmana**, koji su podneti na predloge zakona.

Odbor za ustavna pitanja i zakonodavstvo je razmotrio **182** predloga zakona i ukupno **2500** amandmana sa aspekta njihove usklađenosti sa pravnim sistemom, kao i da li ispunjavaju formalnopravne uslove za raspravu.

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, odbori mogu da podnose amandmane. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana.

U skladu sa navedenim odredbama Poslovnika, **odbori su podneli ukupno 25 amandmana na predloge zakona** iz svoje nadležnosti, koje je predstavnik predlagača prihvatio, i to:

**-** 3 amandmana Odbor za pravosuđe, državnu upravu i lokalnu samoupravu, od čega: 1 na Predlog zakona o izmenama i dopunama Zakona o izvršenju i obezbeđenju**,** 1 naPredlog zakona o izmenama i dopunama Zakona o sprečavanju korupcijei 1 naPredlog zakona o izmenama i dopunama Zakona o Agenciji za borbu protiv korupcije**;**

- 4 amandmana Odbor za poljoprivredu, šumarstvo i vodoprivredu na Predlog zakona o izmenama i dopunama Zakona o bezbednosti hrane;

- 1 amandman Odbor za prostorno planiranje, saobraćaj, infrastrukturu i telekomunikacije na Predlog zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti;

- 6 amandmana Odbor za finansije, republički budžet i kontrolu trošenja javnih sredstava, od čega: 1 na Predlog zakona o konverziji stambenih kredita indeksiranih u švajcarskim francima, 3 na Predlog zakona o utvrđivanju javnog interesa i posebnim postupcima radi realizacije Projekta izgradnje infrastrukturnog koridora autoputa E-761, deonica Pojate-Preljina, 1 na Predlog zakona o izmenama i dopunama Zakona o porezu na dodatu vrednost i 1 na Predlog zakona o budžetu Republike Srbije za 2020. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2020. godinu, Predlogom odluke o davanju saglasnosti na finansijski plan Nacionalne službe za zapošljavanje za 2020. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2020. godinu;

- 1 amandman Odbor za odbranu i unutrašnje poslove na Predlog zakona o izmenama i dopunama Zakona o putnim ispravama;

- 7 amandmana Odbor za zdravlje i porodicu na Predlog zakona o predmetima opšte upotrebe;

- 3 amandmana Odbor za obrazovanje, nauku, tehnološki razvoj i informatičko društvo, i to: 1 na Predlog zakona o izmenama i dopunama Zakona o predškolskom vaspitanju i obrazovanju i 2 na Predlog zakona o nauci i istraživanjima;

**III**

**3.1.** Odbori su, u okviru svog delokruga, doneli **ukupno 108 akata i predloga akata**, kao i veliki broj pojedinačnih rešenja, od čega 24 predloga odluka, 56 odluka, 16 predloga zaključaka i 12 zaključaka.

**3.1.1. Predloge odluka (ukupno 24) podneli su sledeći odbori**:

- Odbor za administrativno-budžetska i mandatno-imunitetska pitanja 1

- Odbor za pravosuđe, državnu upravu i lokalnu samoupravu 7

- Odbor za finansije, republički budžet i kontrolu

trošenja javnih sredstava 13

- Odbor za kontrolu službi bezbednosti 1

- Odbor za kulturu i informisanje 2

**3.1.2. Odluke (ukupno 56) doneli su sledeći odbori:**

- Odbor za administrativno-budžetska i mandatno-imunitetska pitanja 28

- Odbor za pravosuđe, državnu upravu i lokalnu samoupravu 2

- Odbor za ljudska i manjinska prava i ravnopravnost polova 2

**-** Odbor za poljoprivredu, šumarstvo i vodoprivredu 1

- Odbor za prostorno planiranje, saobraćaj,

infrastrukturu i telekomunikacije 4

- Odbor za finansije, republički budžet i kontrolu

trošenja javnih sredstava 8

- Odbor za odbranu i unutrašnje poslove 4

- Odbor za kontrolu službi bezbednosti 3

- Odbor za obrazovanje, nauku, tehnološki razvoj i informatičko društvo 2

- Odbor za kulturu i informisanje 2

**3.1.3. Predloge zaključaka (ukupno 16) podneli su sledeći odbori:**

- Odbor za pravosuđe, državnu upravu i lokalnu samoupravu 3

- Odbor za ljudska i manjinska prava i ravnopravnost polova 1

- Odbor za privredu, regionalni razvoj, trgovinu, turizam i energetiku 3

- Odbor za finansije, republički budžet i kontrolu

trošenja javnih sredstava 6

- Odbor za kontrolu službi bezbednosti 1

- Odbor za dijasporu i Srbe u regionu 2

**3.1.4. Zaključke (ukupno 12) doneli su sledeći odbori:**

- Odbor za administrativno-budžetska i mandatno-imunitetska pitanja 1

- Odbor za poljoprivredu, šumarstvo i vodoprivredu 7

- Odbor za privredu, regionalni razvoj, trgovinu, turizam i energetiku 1- Odbor za dijasporu i Srbe u regionu 2

- Odbor za zaštitu životne sredine 1

**3.2.** Odbori su razmotriliukupno **64 izveštaja i informacija**, od čega 2 izveštaja Vlade, 36 tromesečnih informacija ministarstava i 26 izveštaja drugih državnih organa, organizacija i tela.

**3.2.1.** Odbori su razmatrali **izveštaje Vlade (ukupno 2)**, u skladu sa članom 228. Poslovnika Narodne skupštine:

-**Odbor za Kosovo i Metohiju** je razmotrio **jedan** izveštaj: razmotrio Izveštaj o radu Kancelarije za Kosovo i Metohiju za period januar–decembar 2018. godine;

-**Odbor za zaštitu životne sredine** je razmotrio **jedan** izveštaj: Izveštaj o stanju životne sredine u Republici Srbiji za 2018. godinu;

**3.2.2.** Odbori su razmatrali **tromesečne informacije ministarstava (ukupno 36)**, u skladu sa članom 229. Poslovnika Narodne skupštine:

**- Odbor za prava deteta** je razmotrio **dva** izveštaja, i to: Izveštaj o radu Saveta za prava deteta Vlade Republike Srbije, koji je podnelo Ministarstvo za rad, zapošljavanje, boračka i socijalna pitanja i Izveštaj o radu Saveta za prava deteta Vlade Republike Srbije, koji je podnelo Ministarstvo za rad, zapošljavanje, boračka i socijalna pitanja;

- **Odbor za poljoprivredu, šumarstvo i vodoprivredu** je razmotrio **četiri** informacije o radu Ministarstva poljoprivrede, šumarstva i vodoprivrede (za četvrti kvartal 2018. godine, za prvi kvartal 2019. godine, za drugi kvartal 2019. godine i za treći kvartal 2019. godine);

- **Odbor za privredu, regionalni razvoj, trgovinu, turizam i energetiku** je razmotrio **četiri** informacije o radu Ministarstva privrede (za period oktobar-decembar 2018. godine, za period januar-mart 2019. godine, za period april-jun 2019. godine i za period jul-septembar 2019. godine); **šest** izveštaja o radu Ministarstva trgovine, turizma i telekomunikacija (za period od 1. aprila do 30. juna 2018. godine, za period od 1. jula do 30. septembra 2018. godine, za period od 1. oktobra do 31. decembra 2018. godine, za period od 1. januara do 31. marta 2019. godine, za period od 1. aprila do 30. juna 2019. godine i za period od 1. jula do 30. septembra 2019. godine).

Odbor je, u skladu sa članom 84. Zakona o privatizaciji i članom 54. Poslovnika Narodne skupštine, u 2019. godini razmotrio **11** redovnih mesečnih izveštaja Ministarstva privrede o stanju postupka privatizacije, zaključenim ugovorima o prodaji kapitala, odnosno imovine, sa priloženim ugovorima, pokrenutim postupcima privatizacije, radu subjekata nadležnih za sprovođenje postupka privatizacije: Izveštaj Ministarstva privrede o stanju postupka privatizacije za decembar 2018. godine, Izveštaj Ministarstva privrede o stanju postupka privatizacije za januar 2019. godine, Izveštaj Ministarstva privrede o stanju postupka privatizacije za februar 2019. godine, Izveštaj Ministarstva privrede o stanju postupka privatizacije za mart 2019. godine, Izveštaj Ministarstva privrede o stanju postupka privatizacije za april 2019. godine, Izveštaj Ministarstva privrede o stanju postupka privatizacije za maj 2019. godine, Izveštaj Ministarstva privrede o stanju postupka privatizacije za jun 2019. godine, Izveštaj Ministarstva privrede o stanju postupka privatizacije za jul 2019. godine, Izveštaj Ministarstva privrede o stanju postupka privatizacije za avgust 2019. godine, Izveštaj Ministarstva privrede o stanju postupka privatizacije za septembar 2019. godine i Izveštaj Ministarstva privrede o stanju postupka privatizacije za oktobar 2019. godine.

- **Odbor za prostorno planiranje, saobraćaj, infrastrukturu i telekomunikacije** je razmotrio **šest** tromesečnih informacija: **dva** izveštaja o radu Ministarstva trgovine, turizma i telekomunikacija (za period od 1. januara 2019. godine do 31. marta 2019. godine i za period od 1. aprila 2019. godine do 30. juna 2019. godine); **četiri** informacije o radu Ministarstva građevinarstva, saobraćaja i infrastrukture (za period jul-septembar 2018. godine, za period oktobar-decembar 2018. godine, za period januar-mart 2019. godine i za period april-jun 2019. godine);

- **Odbor za odbranu i unutrašnje poslove** je razmotrio **dve** tromesečne informacije o radu Ministarstva unutrašnjih poslova za periode od jula do septembra i od oktobra do decembra 2018. godine;

**- Odbor za zaštitu životne sredine** je razmotrio **dve** informacije o radu Ministarstva zaštite životne sredine (za period novembar i decembar 2018. i januar 2019. godine i za period februar-april 2019. godine);

- **Odbor za zdravlje i porodicu** je razmotrio **četiri** informacije o radu Ministarstva zdravlja (za period jul-septembar 2018. godine, za period oktobar-decembar 2018. godine, za period januar-mart 2019. godine i za period april- jun 2019. godine);

**- Odbor za rad, socijalna pitanja, društvenu uključenost i smanjenje siromaštva** razmotrioje **šest** informacija o radu Ministarstva za rad, zapošljavanje, boračka i socijalna pitanja (za period od 1. aprila do 30. juna 2018. godine, za period od 1. jula do 30. septembra 2018. godine, za period od 1. oktobra do 31. decembra 2018. godine, za period od 1. januara do 31. marta 2019. godine, za period od 01. aprila do 30. juna 2019. godine i za period od 01. jula do 30. septembra 2019. godine).

**3.2.3.** Odbori su razmatrali **izveštaje drugih državnih organa, organizacija i tela (ukupno 26)**, u skladu sa čl. 237 – 241. Poslovnika Narodne skupštine:

- **Odbor za pravosuđe, državnu upravu i lokalnu samoupravu** je razmotrio **šest** izveštaja: Redovan godišnji izveštaj Zaštitnika građana za 2018. godinu, od 19. marta 2019. godinu, Izveštaj o sprovođenju Zakona o slobodnom pristupu informacija od javnog značaja i Zakona o zaštiti podataka o ličnosti u 2018. godini, Godišnji izveštaj o radu Agencije za borbu protiv korupcije u 2018. godini, od 1. aprila 2019. godine, Izveštaj Republičkog javnog tužioca o radu javnih tužilaštava na suzbijanju kriminaliteta i zaštiti ustavnosti i zakonitosti za 2018. godinu, od 3. aprila 2019. godine, Izveštaj o radu Visokog saveta sudstva za 2018. godinu, od 15. marta 2019. godine i Izveštaj o radu Državnog veća tužilaca za 2018. godinu, od 2. aprila 2019. godine;

**- Odbor za prava deteta** je razmotrio **jedan** izveštaj: Godišnji izveštaj zaštitnika građana za 2018. godinu, poglavlje 4.1. prava deteta;

- **Odbor za ljudska i manjinska prava i ravnopravnost polova** je razmotrio **jedan** izveštaj: Redovan godišnji izveštaj Poverenika za zaštitu ravnopravnosti za 2018. godinu;

- **Odbor za privredu, regionalni razvoj, trgovinu, turizam i energetiku** je razmotrio **tri** izveštaja: Izveštaj o radu Komisije za zaštitu konkurencije za 2017. godinu, Izveštaj o radu Komisije za zaštitu konkurencije za 2018. godinu i Godišnji izveštaj o radu Agencije za energetiku za 2018. godinu;

**- Odbor za prostorno planiranje, saobraćaj, infrastrukturu i telekomunikacije** je razmotrio **jedan** izveštaj - Izveštaj o radu Regulatorne agencije za elektronske komunikacije i poštanske usluge za 2018. godinu;

- **Odbor za finansije, republički budžet i kontrolu trošenja javnih sredstava** je razmotrio **14** izveštaja nezavisnih državnih organa: Izveštaj o radu Fiskalnog saveta za 2017. godinu, Izveštaj o radu Fiskalnog saveta za 2018. godinu, razmotren na 73. sednici Odbora, Izveštaj o radu Republičke komisije za zaštitu prava u postupcima javnih nabavki u periodu od 01.01.2018. do 31.12.2018. godine, Izveštaj o radu Državne revizorske institucije za 2018. godinu, Izveštaj o poslovanju Komisije za hartije od vrednosti za 2018. godinu, Finansijski izveštaj Komisije za hartije od vrednosti za 2018. godinu, Izveštaj nezavisnog revizora "Vinčić" d.o.o. Beograd o finansijskim izveštajima Komisije za hartije od vrednosti za 2018. godinu, Izveštaj Uprave za javne nabavke o nadzoru nad primenom Zakona o javnim nabavkama za 2018. godinu, Izveštaj o radu Agencije za borbu protiv korupcije za 2018. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, Finansijski izveštaji Narodne banke Srbije za 2018. godinu sa izveštajem ovlašćenog revizora, Izveštaj o radu Saveta guvernera Narodne banke srbije za period od 1. januar – 30. jun 2018. godine, Izveštaj o radu Saveta guvernera Narodne banke Srbije za period od 1. jul – 31. decembar 2018. godine, Polugodišnji izveštaj Narodne banke Srbije o monetarnoj politici za period januar-jun 2018. godine, Godišnji izveštaj Narodne banke Srbije o monetarnoj politici za 2018. godinu, Godišnji izveštaj Narodne banke Srbije o poslovanju i rezultatima rada za 2018. godinu i Godišnji izveštaj Narodne banke Srbije o stabilnosti finansijskog sistema za 2018. godinu.

**3.3.** Odbori su davali **mišljenja**, razmatrali **predloge odluka**, donosili **rešenja** i **preporuke,** razmatrali **interpelacije, akcione planove, predloge autentičnih tumačenja zakona,** utvrđivali **liste kandidata**, i to:

**- Odbor za ustavna pitanja i zakonodavstvo** je razmotrio i podneo Narodnoj skupštini **jedan predlog autentičnog tumačenja** - Predlog za donošenje autentičnog tumačenja odredbe člana 2. Zakona o potvrđivanju Ugovora o izmenama i dopunama finansijskih ugovora 23.761, 24.745, 25.002, 25.198, 25.497, 25.610, 25.872, 81.657 i 82.640 između Republike Srbije i Evropske investicione banke ("Službeni glasnik RS - Međunarodni ugovori" broj 11/179). Odbor je razmotrio **jedan predlog za promenu Ustava Republike Srbije; jedan Predlog rezolucije** **Narodne skupštine Republike Srbije** o Vojvodini; dva predloga strategije: Predlog strategije odbrane Republike Srbije i Predlog strategije nacionalne bezbednosti Republike Srbije. Takođe, Odbor je razmotrio **četiri predloga odluka**: Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2019. godinu, Predlog odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2019. godinu, Predlog odluke o izboru zamenika Zaštitnika građana i Predlog odluke o upotrebi Vojske Srbije i drugih snaga odbrane u multinacionalnim operacijama van granica Republike Srbije.

**- Odbor za administrativno-budžetska i mandatno-imunitetska pitanja** je unavedenom periodu, u skladu sa ovlašćenjima iz Zakona o Narodnoj skupštini i Poslovnika, utvrdio izmene i dopune Skupštinskog budžeta za 2019. godinu i utvrdio Predlog Skupštinskog budžeta za 2020. godinu. Razmatrao je razloge prestanka mandata i odluke Republičke izborne komisije o dodeli mandata narodnih poslanika o čemu je podnosio izveštaje Narodnoj skupštini. Odbor je doneo: **10 pozitivnih mišljenja** za obavljanje druge javne funkcije ili drugog posla, donetih na zahtev narodnih poslanika ili drugih funkcionera koje je birala Narodna skupština; **7 rešenja odbora** za postavljenje vd pomoćnika generalnog sekretara - rukovodioca sektora; postavljenje pomoćnika generalnog sekretara - rukovodioca sektora na 5 godina (Sektor za opšte poslove i Sektor za operativno-tehničke i poslove i informacione tehnologije); nastavak rada na položaju pomoćnika generalnog sekretara – rukovodilac Sektora za zakonodavstvo, Sektora za opšte poslove i Sektora za operativno-tehničke i poslove i informacione tehnologije do isteka vremena na koje su postavljeni; **1 predlog odluke** - Predlog odluke o davanju saglasnosti na akta Zaštitnika građana. Odbor je u izveštajnom periodu usvojio i Narodnoj skupštini podneo Izvešaje o prestanku mandata narodnog poslanika i Izveštaje o popuni upražnjenog poslaničkog mesta, ukupno 5. Takođe, predsednik Odbora je na osnovu ovlašćenja Odbora doneo pojedninačne akte - rešenja o ostvarivanju materijalnih prava narodnih poslanika i funkcionera koje je bira Narodne supština: rešenja o prijemu na stalni rad narodnih poslanika, rešenja o platama za funkcionere koje bira i imenuje Narodna skupština, posebno imajući u vidu da se visina osnovice u toku 2019. godine menjala dva puta; okvirno oko **100 donetih rešenja.**

**- Odbor za pravosuđe, državnu upravu i lokalnu samoupravu** je razmotrio: **osam predloga odluka** o izboru predsednika sudova i o izboru sudija koji se prvi put biraju na sudijsku funkciju, koje je podneo Visoki savet sudstva: Predlog odluke o izboru predsednika suda (broj 119-3840/18 od 14. decembra 2018.godine), Predlog odluke o izboru sudije koji se prvi put bira na sudijsku funkciju (broj 119-3957/18 od 27. decembra 2018. godine), Predlog odluke o izboru predsednika sudova (broj 119-1563/19 od 25. aprila 2019. godine), Predlog odluke o izboru sudija koji se prvi put biraju na sudijsku funkciju (broj 119-1562/19 od 25. aprila 2019. godine), Predlog odluke o izboru sudije koji se prvi put bira na sudijsku funkciju (broj 119-1778/19 od 4. juna 2019. godine), Predlog odluke za izbor sudija koje se prvi put biraju na sudijsku funkciju (broj: 119-1851/19, od 13. 6. 2019.), Predlog odluke o izboru predsednika sudova (broj 119-2393/19 od 20. septembra 2019. godine) i Predlog odluke o izboru sudije koji se prvi put bira na sudijsku funkciju (broj 119-2394/19 od 20. septembra 2019. godine); **dva predloga odluka o izboru zamenika javnog tužioca** koje je podnelo Državno veće tužilaca: Predlog odluke o izboru zamenika javnog tužioca (broj 119-1771/19 od 3. juna 2019. godine) i Predlog odluke za izbor zamenika javnih tužilaca (broj: 119-1875/19, od 13. 6. 2019.); Odbor je ukupno podneo **osam predloga odluka**: Predlog odluke o prestanku funkcije predsednika Višeg suda u Kragujevcu, Predlog odluke o prestanku funkcije javnog tužioca u Višem javnom tužilaštvu u Kraljevu, Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti, Predlog odluke o prestanku funkcije predsednika suda u sudovima opšte i posebne nadležnosti u Republici Srbiji, Predlog odluke o prestanku funkcije predsednika Prekršajnog suda u Kruševcu, Predlog odluke o prestanku funkcije predsednika Osnovnog suda u Pirotu, Predlog odluke o prestanku funkcije predsednika suda u sudovima opšte i posebne nadležnosti u Republici Srbiji i Predlog odluke o imenovanju članova Nadzornog odbora; Odbor je **doneo dve Odluke:** Odluku o organizovanju javnog slušanja i Odluku o davanju saglasnosti na akte o organizaciji i sistematizaciji poslova Agencije za borbu protiv korupcije.

**- Odbor za prava deteta** je na sednici, održanoj 28. januara 2019. godine odredio narodnog poslanika Sandru Božić, člana Odbora, za pristupanje formiranju i delovanju Nacionalne koalicije za okončanje dečjih brakova u Republici Srbiji, a shodno pozivu za pristupanje Nacionalnoj koaliciji upućenom Odboru (23 Broj 06-90/19 od 21. januara 2019. godine) od strane Koordinacionog tela za rodnu ravnopravnost Vlade Republike Srbije i UNICEF-a u Republici Srbiji.

- **Odbor za privredu, regionalni razvoj, trgovinu, turizam i energetiku podneo je dve liste kandidata** u okviru izborne funkcije: Listu kandidata za predsednika Komisije za zaštitu konkurencije i Listu kandidata za tri člana Saveta Komisije za zaštitu konkurencije.

- **Odbor za prostorno planiranje, saobraćaj, infrastrukturu i telekomunikacije** je doneo **četiri Odluke o davanju saglasnosti** Vladi Republike Srbije za privremenu primenu sledećih Sporazuma:

- Osnova za vođenje pregovora i zaključivanje Sporazuma između Vlade Republike Srbije i Saveta ministara Bosne i Hercegovine o saradnji na realizaciji projekta autoputa/brze saobraćajnice Beograd - Sarajevo - Beograd i tekst Sporazuma između Vlade Republike Srbije i Saveta ministara Bosne i Hercegovine o saradnji na realizaciji projekta autoputa/brze saobraćajnice Beograd - Sarajevo – Beograd, radi davanja saglasnosti za privremenu primenudo njegovog stupanja na snagu;

- Osnova za vođenje pregovora i zaključivanje Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju i tekst Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju, radi davanja saglasnosti za privremenu primenu do njegovog stupanja na snagu;

- Osnova za vođenje pregovora i zaključivanje Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske i tekst Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske, radi davanja saglasnosti za privremenu primenu do njegovog stupanja na snagu;

- Osnov za vođenje pregovora i zaključivanje Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine i tekst Sporazuma između Vlade Republike Srbije i Saveta ministra Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine.

**- Odbor za finansije, republički budžet i kontrolu trošenja javnih sredstava** je u izveštajnom periodu razmatrao 15 akata, i to: Finansijski plan Komisije za hartije od vrednosti za 2019. godinu, Druge izmene Finansijskog plana Komisije za hartije od vrednosti za 2018. godinu, Predlog pravilnika o unutrašnjem uređenju i sistematizaciji radnih mesta u Stručnim službama Fiskalnog saveta, Program monetarne politike Narodne banke Srbije za 2019. godinu, Finansijski plan Narodne banke Srbije za 2019. godinu, Izmene finansijskog plana Fiskalnog saveta za 2019. godinu, Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2019. godinu, Predlog finansijskog plana Državne revizorske institucije za 2020. godinu i projekcijama za 2021. i 2022. godinu, Predlog odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2019. godinu, Predlog izmena pojedinih rashoda bez promene ukupnih rashoda i ukupnih prihoda Finansijskog plana za 2019. godinu Regulatornog tela za elektronske medije, Predlog finansijskog plana Regulatornog tela za elektronske medije za 2020. godinu, Predlog odluke o rebalansu Finansijskog plana Agencije za energetiku Republike Srbije za 2019. godinu (97. sednica), Predlog finansijskog plana Agencije za energetiku Republike Srbije za 2020. godinu, Predlog finansijskog plana Fiskalnog saveta za 2020. godinu sa Predlogom kadrovskog plana Fiskalnog saveta za 2020. godinu i Predlog finansijskog plana Komisije za hartije od vrednosti za 2020. godinu.

Odbor je ukupno podneo **četiri predloga odluka:** Predlog odluke o izboru predsednika Komisije za hartije od vrednosti, Predlog odluke o izboru člana Republičke komisije za zaštitu prava u postupcima javnih nabavki, Predlog odluke o izboru člana Komisije za hartije od vrednosti i Predlog odluke o izboru člana Saveta guvernera Narodne banke Srbije. Odbor je podneo **dve liste kandidata** u okviru izborne funkcije: Predlog Liste kandidata za izbor predsednika Komisije za kontrolu državne pomoći i Predlog Liste kandidata za izbor četiri člana Saveta Komisije za kontrolu državne pomoći.

- **Odbor za odbranu i unutrašnje poslove** je razmotrio **dva predloga** **strategije**: Predlog strategije nacionalne bezbednosti Republike Srbije i Predlog strategije odbrane Republike Srbije kao i **jedan predlog odluke** i to Predlog odluke o upotrebi Vojske Srbije i drugih snaga odbrane u multinacionalnim operacijama van granica Republike Srbije. Odbor je, u skladu sa članom 222. stav 2. tačka 1) Zakona o policiji, razmatrao **jedan izveštaj** - Izveštaj Ministarstva unutrašnjih poslova o stanju bezbednosti u Republici Srbiji za period za period od jula do decembra 2018. godine. U izveštajnom periodu, Odbor je doneo **četiri odluke** koje se odnose na davanje saglasnosti, na predlog Vlade, za privremenu primenu međunarodnih sporazuma pre njihovog stupanja na snagu, u skladu sa članom 8. stav 1. Zakona o zaključivanju i izvršavanju međunarodnih ugovora:

- o davanju saglasnosti Vladi za privremenu primenu Sporazuma između Republike Srbije i Republike Hrvatske o graničnim prelazima pre stupanja na snagu;

- o davanju saglasnosti Vladi za privremenu primenu Sporazuma između Republike Srbije i Republike Hrvatske o pograničnom saobraćaju pre stupanja na snagu;

- o davanju saglasnosti Vladi za privremenu primenu Sporazuma između Republike Srbije i Saveta ministara Bosne i Hercegovine o zajedničkim lokacijama na graničnim prelazima pre stupanja na snagu;

- o davanju saglasnosti Vladi za privremenu primenu Sporazuma između Republike Srbije i Saveta ministara Bosne i Hercegovine o pograničnom saobraćaju pre stupanja na snagu.

- Predsednik Odbora za Kosovo i Metohiju dao je obaveštenje i objašnjenje na zahtev narodnog poslanika Đorđa Vukadinovića na osnovu člana 287. Poslovnika Narodne skupštine Republike Srbije, a u skladu sa dopisom generalnog sekretara 03 Broj:9-6/269-19 od 9. oktobra 2019. godine.

**- Odbor za kontrolu službi bezbednosti** je u izveštajnom periodu podneo: **jedan** **predlog odluke sa predlogom zaključaka** - Predlog odluke o usvajanju Izveštaja Odbora za kontrolu službi bezbednosti o izvršenom nadzoru nad radom službi bezbednosti za 2018. godinu; Odbor je na sednicama zatvorenim za javnost, u izveštajnom periodu razmotrio **12 izveštaja**: Izveštaj o radu Bezbednosno-informativne agencije za period od 1. aprila do 30. septembra 2018. godine, Izveštaj Bezbednosno-informativne agencije o stanju bezbednosti Republike Srbije (decembar 2018. godine), Izveštaj o radu Generalnog inspektora službi Ministarstva odbrane za period 1. jula do 31. decembra 2018. godine, Izveštaj o radu Bezbednosno-informativne agencije za period od 1. oktobra do 31. marta 2019. godine, Izveštaj Bezbednosno-informativne agencije o stanju bezbednosti Republike Srbije (maj 2019. godine), Izveštaj o radu Vojnobezbednosne agencije za period od 1. oktobra 2018. godine do 31. marta 2019. godine, Izveštaj o radu Vojnoobaveštajne agencije za period od 1. oktobra 2018. godine do 31. marta 2019. godine, Izveštaj o radu Generalnog inspektora službi Ministarstva odbrane za period 1. januara do 30. juna 2019. godine, Izveštaj o radu Bezbednosno-informativne agencije za period od 1. aprila do 30. septembra 2019. godine, Izveštaj Bezbednosno-informativne agencije o stanju bezbednosti Republike Srbije za period od 1. aprila do 30. septembra 2019. godine, Izveštaj o radu Vojnoobaveštajne agencije za period od 1. aprila do 30. septembra 2019. godine i Izveštaj o radu Vojnobezbednosne agencije za period od 1. aprila do 30. septembra 2019. godine.

Odbor za kontrolu službi bezbednosti je u izveštajnom periodu realizovao **tri nadzorne posete**: članovi Odbora realizovali su 10. decembra 2019. godine nadzornu posetu Direkcije Bezbednosno-informativne agencije u Beogradu, Direkcije Vojnobezbednosne agencije u Beogradu, 17. decembra 2019. godine i nadzornu posetu Direkcije Vojnoobaveštajne agencije u Beogradu, 18. decembra 2019. godine.

Odbor je na 27. sednici, održanoj 21. marta 2019. godine **usvojio Plan rada Odbora za 2019. godinu**.

**- Odbor za zaštitu životne sredine** - U skladu sa Arhuskom konvencijom, koju je Republika Srbija ratifikovala 12. maja 2009. godine, donošenjem Zakona o potvrđivanju Konvencije o dostupnosti informacija, učešću javnosti u donošenju odluka i pravu na pravnu žaštitu u pitanjima životne sredine, u Poslovnik Narodne skupštine uneta je odredba, na osnovu koje Odbor za zaštitu životne sredine može da omogući prisustvo, odnosno učešće predstavnika građana i udruženja građana na sednici Odbora u raspravi o određenim pitanjima iz oblasti zaštite životne sredine. Na osnovu ove odredbe, Odbor je ustanovio stalnu Zelenu stolicu, na koju na svakoj sednici odbora, uključujući i sednice van sedišta NS, poziva predstavnike nevladinih organizacija, prema temi koja se na određenoj sednici razmatra. Svrha Zelene stolice, koja predstavlja jedini mehanizam ove vrste, je unapređenje komunikacije građana i udruženja građana sa zakonodavnim organom, kako bi se uticalo na poboljšanje zakona u oblasti životne sredine. Ovaj jedinstveni mehanizam omogućava kontinuirano i koordinisano učešće predstavnika civilnog društva u radu Odbora i jedan je od najvažnijih mehanizama uključivanja građana u rad skupštinskih odbora. Učešće na sednicama Odbora, ali i u svim drugim aktivnostima, omogućava predstavnicima organizacija civilnog društva, da kroz članstvo u mreži organizacija koje se bave zaštitom životne sredine - Zelena stolica, iznesu stavove i predloge članovima Odbora i da učestvuju u diskusiji kada se razmatraju predlozi zakona.

- **Odbor za rad, socijalna pitanja, društvenu uključenost i smanjenje siromaštva** je razmotrio **tri predloga odluke** i to: Predlog odluke o davanju saglasnosti na Finansijski plan Republičkog fonda za penzijsko i invalidsko osiguranje za 2020. godinu, Predlog odluke o davanju saglasnosti na Finansijski plan Nacionalne službe za zapošljavanje za 2020. godinu i Predlog odluke o davanju saglasnosti na Finansijski plan Fonda za socijalno osiguranje vojnih osiguranika za 2020. godinu.

**- Odbor za kulturu i informisanje** je podneo **1 predlog odluke o izboru**, kao i **2 liste kandidata** i to: Ispravku Zbirne liste kandidata za članove Nacionalnog saveta za kulturu, kao i biografije, Predlog odluke o izboru Milana Marinovića za Poverenika za informacije od javnog značaja i zaštitu podataka o ličnosti i Listu kandidata za člana Saveta Regulatornog tela za elektronske medije.

**IV**

**4.1.** Na adresu pojedinih odbora u periodu 01. januara 2019. godine – 31. decembar 2019.godine stigao je i veliki broj **predstavki, predloga i drugih pismena** od strane pojedinaca, organizacija i udruženja građana, koje su pojedini odbori razmatrali ili su ih sekretari odbora, u dogovoru sa predsednicima odbora, upućivali nadležnim organima na rešavanje. U navedenom periodu **primljeno** je ukupno **462 predstavki, predloga i drugih pismena**, od kojih je razmotreno **260** predstavki, i to:

primljeno – razmotreno

- Odbor za ustavna pitanja i zakonodavstvo 15 4

- Odbor za pravosuđe, državnu upravu i lokalnu samoupravu 147 0

- Odbor za prava deteta 40 36

- Odbor za ljudska i manjinska prava i ravnopravnost polova 12 11

- Odbor za poljoprivredu, šumarstvo i vodoprivredu 3 2

- Odbor za privredu, regionalni razvoj, trgovinu,

turizam i energetiku 8 0

- Odbor za prostorno planiranje, saobraćaj,

infrastrukturu i telekomunikacije 25 34

- Odbor za finansije, republički budžet i kontrolu

trošenja javnih sredstava 21 7

- Odbor za odbranu i unutrašnje poslove 17 0

- Odbor za Kosovo i Metohiju 5 4

- Odbor za kontrolu službi bezbednosti 1 1

- Odbor za dijasporu i Srbe u regionu 2 0

- Odbor za zaštitu životne sredine 3 2

- Odbor za zdravlje i porodicu 50 50

- Odbor za rad, socijalna pitanja, društvenu uključenost

i smanjenje siromaštva 66 66

- Odbor za obrazovanje, nauku, tehnološki razvoj

i informatičko društvo 36 36

- Odbor za kulturu i informisanje 11 7

**4.1. Javno slušanje (ukupno 5)** na temu iz svog delokruga organizovao je:

- Odbor za pravosuđe, državnu upravu i lokalnu samoupravu, na temu: „Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji“, 28. novembra 2019. godine, u Domu Narodne skupštine.

- Odbor za ljudska i manjinska prava i ravnopravnost polova, na temu: „Sprečavanje nasilja nad ženama“, 26. novembra 2019. godine, u Domu Narodne skupštine.

- Odbor za poljoprivredu, šumarstvo i vodoprivredu, na temu: „Stanje voda u Srbiji“, 19. septembra 2019. godine, u Domu Narodne skupštine.

- Odbor za obrazovanje, nauku, tehnološki razvoj i informatičko društvo, na temu: „Predlog zakona o nauci i istraživanjima“, 17. jun 2019. godine, u Domu Narodne skupštine.

- Odbor za obrazovanje, nauku, tehnološki razvoj i informatičko društvo, na temu: „Obrazovanje na jezicima nacionalnih manjina“, 22. novembar 2019. godine, u Domu Narodne skupštine.

4.2. Odbori, u skladu sa članom 72. stav 5. Poslovnika Narodne skupštine, u izveštajnom periodu su održali devet „tematskih“ sednice o pitanjima iz delokruga svog rada, i to:

- Odbor za prava deteta je održao tri tematske sednice, na sledeće teme: „Obeležavanje Svetskog dana deteta“, „Razmatranje Godišnjeg Izveštaja Zaštitnika građana za 2018. godinu, poglavlje 4.1. prava deteta“ i „Razmatranje Izveštaja o radu Saveta za prava deteta Vlade Republike Srbije“;

- Odbor za finansije, republički budžet i kontrolu trošenja javnih sredstava je održao dve tematske sednice, na sledeće teme: „Kolegijalni pregled vrhovne revizorske institucije i njegov značaj za odgovornost i transparentnost“ i 75. sednica Odbora održana 16. maja 2019. godine na kojoj je obavljen razgovor sa predstavnicima Međunarodnog monetarnog fonda povodom druge revizije Aranžmana u okviru Instrumenta za koordinaciju politika (PCI) i konsultacije po članu 4. Statuta MMF;

- Odbor za dijasporu i Srbe u regionu je održao jednu tematsku sednicu, na sledeću temu: „Očuvanje kulturnog identiteta u dijaspori“;

- Odbor za rad, socijalna pitanja, društvenu uključenost i smanjenje siromaštva je održao jednu tematsku sednicu, na sledeću temu: „Pristupačna budućnost – obeležavanje Međunarodnog dana osoba sa invaliditetom“.

**V**

**5.1.** Članovi odbora aktivno su učestvovali na više **seminara, konferencija, radionica, okruglih stolova, studijskih poseta, manifestacija i sastanaka**:

**Odbor za pravosuđe, državnu upravu i lokalnu samoupravu:**

- Regionalna Konferencija na visokom nivou „Upravljanje sektorom bezbednosti i reforma (ssg/r) u Jugoistočnoj Evropi“, održana 4-5. jun 2019. godine, u Beogradu, Klub poslanika, Tolstojeva 2;

- Konferencija "Pravosuđe i privreda" u organizaciji AmCham-a i Ministarstva pravde, koja je održana, 10. decembra 2019. godine, u Hotelu "Crowne Plaza", Novi Beograd.

**Odbor za prava deteta:**

- Šesta plenarna sednica Nacionalnog konventa o Evropskoj uniji, 18. januar 2019. godine, Narodna skupština, Beograd, u organizaciji Nacionalnog konventa o Evropskoj uniji (Maja Gojković, uvodno obraćanje, Nada Lazić, zamenik predsednika Odbora);

- Skup „Most razumevanja - Međugeneracijska solidarnost“ 1. oktobar 2019. godine, Dom Narodne Skupštine, Beograd, u organizaciji Odbora za ljudska i manjinska prava i ravnopravnost polova i Poverenika za zaštitu ravnopravnosti (Maja Gojković, uvodno obraćanje, članovi i zamenici članova Odbora: Sandra Božić, Jelena Mijatović, Danica Bukvić, Milena Ćorilić);

- Otvaranje Dečje nedelje, 7. oktobar 2019. godine, Republički zavod za socijalnu zaštitu, Beograd, u organizaciji Prijatelja dece Srbije (zamenik predsednika Odbora Nada Lazić, uvodno obraćanje, Služba Odbora: Jelena Đorić i Simona Radović) i otvaranje sednice Učeničkih parlamenata, 8. oktobar 2019. godine, Narodna skupštine, Beograd, u organizaciji Prijatelja dece Srbije (potpredsednik Narodne skupštine i član Odbora prof. dr Vladimir Marinković, uvodno obraćanje, Služba Odbora Jelena Đorić);

- Konferencija „Razvoj sistema ranih intervencija u Srbiji, Značaj intersektorskog, trandisciplinarnog i na porodicu usmerenog pristupa“, 11. oktobar 2019. godine, Hotel Zira, Beograd, u organizaciji Kabineta ministra bez portfelja zaduženog za demografiju i populacionu politiku i predsednika Saveta za prava deteta, Fondacije za otvoreno društvo i UNICEF-a u Republici Srbiji;

- Konferencija „Unapređenje stručnog postupka identifikacije žrtava trgovine ljudima u Republici Srbiji, 16. decembar 2019. godine, Dom Narodne skupštine, Beograd, u organizaciji Ministarstva za rad, zapošljavanje, boračka i socijalna pitanja – Centar za zaštitu žrtava trgovine ljudima (članovi Odbora: Nada Lazić i Jelena Mijatović).

**Odbor za ljudska i manjinska prava i ravnopravnost polova:**

- Učešće predsednice Odbora na Konferenciji Poverenika za zaštitu ravnopravnosti povodom Međunarodnog dana tolerancije, koja je održana 18. novembra 2019. godine u Beogradu;

- Učešće članova Odbora na Radionici o postlegislativnom nadzoru koja je održana u Beogradu, 18-20. novembra 2019. godine, u organizaciji Vestminsterske fondacije za demokratiju;

- Učešće članice Odbora na 2. sastanku na temu moguće saradnje u pripremi i sprovođenju projekata u okviru nacionalnih i EU konkursa usmerenih na delovanje nacionalnih manjina, koji je održan 6. decembra 2019. godine u Skupštini AP Vojovodine, u organizaciji Nacionalnog saveta slovačke nacionalne manjine;

- Učešće predsednice Odbora na Sedmoj nacionalnoj konferenicji Ženske parlamentarne mreže pod nazivom „Ne u mom parlamentu“, koja je održana 14. decembra 2019. godine u Domu Narodne skuštine.

**Odbor za privredu, regionalni razvoj, trgovinu, turizam i energetiku:**

- Dr Aleksandra Tomić, zamenik predsednika Odbora za privredu, regionalni razvoj, trgovinu, turizam i energetiku, podnela je uvodno izlaganje na temu: „Pregled rezultata u oblasti energetske efikasnosti u Srbiji“, na konferenciji GIZ, održanoj 15. januara 2019. godine u Beogradu;

- Članovi Odbora za privredu, regionalni razvoj, trgovinu, turizam i energetiku, učestvovali su na Plenarnoj sesiji Nacionalnog konventa EU, održanoj 18. januara 2019. godine, u Narodnoj skupštini;

- Članovi Odbora za privredu, regionalni razvoj, trgovinu, turizam i energetiku, učestvovali su na Konferenciji o obnovljivim izvorima energije, koja je održana 21. i 22. marta 2019. godine u Privrednoj komori Srbije;

- Članovi Odbora za privredu, regionalni razvoj, trgovinu, turizam i energetiku, učestvovali su na okruglom stolu, u organizaciji Misije OEBS, o izvozu oružja i Ugovoru o trgovini oružjem, održanom 11. aprila 2019. godine u Beogradu;

- Snežana B. Petrović, predsednik Odbora za privredu, regionalni razvoj, trgovinu, turizam i energetiku, otvorila je Međunarodnu konferenciju Komisije za zaštitu konkurencije: „Unapređenje politike konkurencije“, održanu povodom Dana konkurencije, 12. aprila 2019. godine, u Beogradu;

- Dr Aleksandra Tomić, predsednik Parlamentarnog foruma za energetsku politiku Srbije, otvorila je međunarodnu konferenciju Smart City Conference SEE 2019, koja je održana 23. maja 2019. godine, u Hotelu Metropol, u Beogradu;

- Na poziv dr Aleksandre Tomić, predsednika Parlamentarnog foruma za energetsku politiku Srbije, članovi Odbora za privredu, regionalni razvoj, trgovinu, turizam i energetiku, učestvovali su na konferenciji pod nazivom *Science Meets Parliaments,* Panel sesija 1: ”Obnovljivi izvori energije”, koja je održana 10. jula 2019. godine, u Narodnoj skupštini;

- Članovi Odbora za privredu, regionalni razvoj, trgovinu, turizam i energetiku, učestvovali su na javnom slušanju Odbora za poljoprivredu, šumarstvo i vodoprivredu, na temu „Stanje voda u Srbiji“, koje je održano 19. septembra 2019. godine u Maloj sali Doma Narodne skupštine;

- Predsednik i članovi Odbora za privredu, regionalni razvoj, trgovinu, turizam i energetiku, učestvovali su na Sedmom sastanku Parlamentarnog foruma za energetsku politiku Srbije, kojim je predsedavala dr Aleksandra Tomić, predsednik PFEPS, održanom 6. decembra 2019. godine u Narodnoj skupštini.

**Odbor za finansije, republički budžet i kontrolu trošenja javnih sredstava:**

- Studijska poseta Odbora za finansije, republički budžet i kontrolu trošenja javnih sredstava Narodne skupštine Republike Srbije i predstavnika Državne revizorske institucije Republici Srpskoj, 27. i 28. februar 2019. godine, Banja Luka, Republika Srpska. Tema studijske posete je odnos vrhovnih revizorskih institucija i parlamenata, odnosno nadležnih odbora. U delegaciji Odbora su bili: dr Aleksandra Tomić, predsednik Odbora, članovi Odbora: Veroljub Arsić, Zoran Bojanić, Goran Kovačević, Sonja Vlahović, Srbislav Filipović, Momo Čolaković, Milan Lapčević, Zoran Despotović i Tanja Damnjanović Tomašević;

- Seminar o ekonomskoj politici i izgradnji kapaciteta u organizaciji Međunarodnog monetarnog fonda, Beč, Austrija, 1. i 2. april 2019. godine.Seminaru su prisustvovali dr Aleksandra Tomić, Goran Kovačević, Olivera Pešić i prof.dr Milorad Mijatović;

- Radionica o Nacrtu ponašanja učesnika u lobiranju, u organizaciji OEBS i Agencije za borbu protiv korupcije, koja je održana 25. jula 2019. godine, u hotelu „Hajat“, Beograd. Radionici su prisustvovali dr Aleksandra Tomić, Goran Kovačević, Tanja Damjanović Tomašević, Olivera Pešić i Sonja Vlahović;

- Radni sastanak: Vrhovna revizorska institucija i ciljevi održivog razvoja, u organizaciji Državne revizorske institucije i GIZ, koji je održan 18. novembra 2019. godine, u hotelu „Metropol“, Beograd. Sastanku su prisustvovali dr Aleksandra Tomić i Goran Kovačević;

- Svečanost povodom okončanja prve dve faze Projekta „Jačanje nadzorne uloge i javnosti u radu Narodne skupštine“ u organizaciji UNDP, održane 4. decembra 2019. godine, u hotelu „Metropol“, Beograd. Svečanosti je prisustvovala dr Aleksandra Tomić;

- Međunarodna konferencija „Inovativni odgovori na aktuelne izazove u oblasti sprečavanja korupcije“, u organizaciji Agencije za borbu protiv korupcije, održane 12. decembra 2019. godine, u Domu Narodne skupštine Republike Srbije. Konferenciji je prisustvovala dr Aleksandra Tomić;

- Svečanost povodom obeležavanja 175 godina od osnivanja Glavne kontrole u Republici Srbiji, u organizaciji Državne revizorske institucije a pod pokroviteljstvom predsednika Republike Srbije, održane 25. decembra 2019. godine, u Narodnom pozorištu, Beograd. Svečanosti su prisustvovali: dr Aleksandra Tomić, Goran Kovačević, Zoran Bojanić i Momo Čolaković.

**Odbor za odbranu i unutrašnje poslove:**

- Dana 5. juna 2019. godine, narodna poslanica Dubravka Filipovski, član Odbora, učestvovala je, kao predstavnica Odbora, na Regionalnoj konferenciji o upravljanju i reformi sektora bezbednosti u Jugoistočnoj Evropi. Konferencija je održana 4. i 5. juna u Beogradu, u organizaciji OEBS i Slovačke Republike u sklopu njenog predsedavanja OEBS.

**Odbor za kulturu i informisanje:**

- Predsednik Odbora za kulturu i informisanje, gospodin Mirko Krlić učestvovao je na jednodnevnoj studijskoj poseti javnom emiteru Austrije ORF-u (Österreichischer Rundfunk), 3. aprila 2019. godine u organizaciji regionalnog projekta pod nazivom „Javni medijski servisi na Zapadnom Balkanu“;

- Član Odbora za kulturu i informisanje, gospođa Nataša Mihailović Vacić, učestvovala je na regionalnoj konferenciji o finansiranju javnih medijskih servisa u Sarajevu, 28. maja 2019. godine u organizaciji regionalnog projekta pod nazivom „Javni medijski servisi na Zapadnom Balkanu“;

- Predsednik Odbora za kulturu i informisanje, gospodin Mirko Krlić učestvovao je na Drugom Zasedanju Komisije za saradnju Narodne skupštine Republike Srbije i Svekineskog narodnog kongresa NR Kine, koje se održalo od 25. do 31. maja 2019. godine, u Pekingu, NR Kina;

- Predsednik Odbora za kulturu i informisanje, gospodin Mirko Krlić učestvovao je na četvrtoj sednici Komisije za saradnju između Narodne skupštine Republike Srbije i Državne Dume Federalne skupštine Ruske Federacije, koja se održala u Beogradu 3. juna 2019. godini;

- Predsednik Odbora za kulturu i informisanje, gospodin Mirko Krlić učestvovao je u studijskoj poseti javnom emiteru Republike Slovenije RTVSLO, kao i na srednjoročnom sastanku Upravnog odbora Regionalnog projekat podrške javnim medijskim servisima na zapadnom Balkanu, koji se održao u Ljubljani, Slovenija, 19-20. juna 2019. godine;

- Predsednik Odbora za kulturu i informisanje, gospodin Mirko Krlić učestvovao je na 21. Cetinjskom parlamentarnom forumu, koji se održao u Crnoj Gori, od 29. septembra do 1. oktobra 2019. godine, u Cetinju.

**Odbor za rad, socijalna pitanja, društvenu uključenost i smanjenje siromaštva:**

**-** Milanka Jevtović Vukojičić učestvovala je na Međunarodnom danu tolerancije, održanom u Beogradu, 18. novembra 2019. godine u organizaciji Poverenika za zaštitu ravnopravnosti.

**Odbor za zdravlje i porodicu:**

- 19. jun 2019. godine, Radni sastanak u okviru projekta „Pristupačnost usluga ženama sa invaliditetom koje su preživele nasilje u rezidencijalnim ustanovama“, održan u Hotelu Mama Shelter Belgrade, Knez Mihajlova 54, u organizaciji Inicijative za prava osoba sa mentalnim invaliditetom MDRI uz podršku Fonda UN za suzbijanje nasillja nad ženama. Predstavnik Odbora dr Darko Laketić;

- 27. juli 2019. godine, Proširena sednica Glavnog odbora Saveza Udruženja Dobrovoljnih Davalaca Krvi Srbije, održana u Kragujevcu, na temu: „Dobrovoljno davalaštvo krvi – trenutak i perspektive“, Predstavnik Odbora prof. dr Milan Knežević;

- 9. novembra 2019. u Kragujevcu, radni sastanak sa Savezom Udruženja dobrovoljnih davalaca krvi Srbije, Predstavnik Odbora prof. dr Milan Knežević;

- 29.08-01.09.2019, Poseta potpredsednice Nacinalnog komiteta svekineske narodne političke konsultativne konferencije NR KINE Nj.E. Gospođe LI BIN;

**-** 30. avgust 2019. godine, Dom Narodne skupštine, u delegaciji NS dr Darko Laketić, predsednik Odbora za zdravlje i porodicu u delegaciji NS dr Darko Laketić;

- 17. septembar 20196. Dom NS, Grupa prijateljstva Parlamenta Slovenije, Franc Trček, predsednik delegacije, predsednik Odbora za zdravlje u Parlamentu Slovenije, sastanak sa dr Darkom Laketićem, prof. dr Milan Knežević, dr Dragana Barišić;

**-** 29. oktobar 2019. godine, Zgrada NS, Batutovi dani 2019. Imunizacija u Srbiji – dostignuća prošlosti, izazovi sadašnjosti, stremljenja budućnosti, u organizaciji Instituta za javno zdravlje „dr Milan Jovanović Batut“, predstavnik Odbora dr Darko Laketić;

- 15. novembar 2019.godine, Dom NS, Seminar Inovacije i digitalizacija u srpskom zdravstvu , održan u Domu NS, u organizaciji Novartisa, Astra Zeneka, Ministarstva zdravlja, učestvovao predsednik Odbora za zdravlje i porodicu doc. dr Darko Laketić, i članovi Odbora dr Svetlana Nikolić pavlović, dr Danijela Stojadinović;

- 16. decembar 2019. godine, Dom NS, u organizaciji Centra za zaštitu žrtava trgovine ljudima u Beogradu, „Unapređenje stručnog postupka identifikacije žrtava trgovine ljudima u Srbiji“.

**Odbor za dijasporu i Srbe u regionu:**

- Miodrag Linta, predsednik Odbora prisustvovao je svečanom predstavljanju nastupa Republike Srpske na 64. Međunarodnom beogradskom sajmu knjiga, na poziv direktora Predstavništva Republike Srpske, 21. oktobra 2019. godine, Upravna zgrada Beogradskog sajma, Beograd.

**Odbor za obrazovanje, nauku, tehnološki razvoj i informatičko društvo:**

**-** Učešće Ljubiše Stojmirovića, zamenika predsednika Odbora na Međuparlamentarnim igrama u Moskvi od 17. do 21. oktobra;

- Prisustvo predsednika Odbora Muamera Zukorlića, 11. maja 2019. godine, na međunarodnom panelu u Vrnjačkoj Banji na temu: „Obrazovanje danas, lica i naličja prosvetnih sistema u regionu “, koji je organizovala Unija sindikata prosvetnih radnika;

- Prijem delegacije studenata koji studiraju po „starom“ programu, od strane zam. predsednika Odbora Ljubiše Stojmirovića, 14. juna 2019. godine;

- Prijem delegacije Zavoda za udžbenike, 23. oktobra od strane zam. predsednika Odbora Ljubiše Stojmirovića.

**5.2.** **Međunarodna aktivnost odbora**

**Odbor za ustavna pitanja i zakonodavstvo:**

- 27. februara 2019. godine predsednik Odbora za ustavna pitanja i zakonodavstvo Đorđe Komlenski i zamenik predsednika Odbora za ustavna pitanja i zakonodavstvo Gordana Čomić sastali su se u Domu Narodne skupštine sa delegacijom Odbora za spoljne poslove Evropskog parlamenta, koju je predvodio predsednik Odbora Dejvid Makalister. Sastanku su prisustvovali i predstavnici Odbora za odbranu i unutrašnje poslove i Odbora za Kosovo i Metohiju. Tema sastanka bila su pitanja vladavine prava, reforme pravosuđa, slobode medija i borbe protiv korupcije;

- 15. maja 2019. godine predsednik Odbora za ustavna pitanja i zakonodavstvo Đorđe Komlenski razgovarao je u Narodnoj skupštini sa predstavnicima Kancelarije za demokratske institucije i ljudska prava Organizacije za evropsku bezbednost i saradnju (OEBS/ODIHR), Lusinom Badalajn i Raulom Muresanom, o narednim koracima u sprovođenju projekta „Podrška izborima na Zapadnom Balkanu“, koji sprovodi ova organizacija;

- 25. juna 2019. godine predsednik Odbora za ustavna pitanja i zakonodavstvo Đorđe Komlenski razgovarao je u Narodnoj skupštini sa predstavnicima Misije OEBS u Srbiji o daljoj proceduri za izmenu Ustava. Predstavnici Misije OEBS u Srbiji Ivan Eskuiva, Mauricio Salustro i Nataša Šakota interesovali su se za ulogu ovog Odbora u procesu usvajanja ustavnih promena, kao i za uključivanje stručne i zainteresovane javnosti u sam tok rasprave o promeni Ustava. Predsednik Odbora Đorđe Komlenski upoznao je sagovornike o narednim koracima i procedurama u Narodnoj skupštini, nakon što je Odbor za ustavna pitanja i zakonodavstvo na sednici utvrdio da je Predlog za promenu Ustava Republike Srbije, koji je podnela Vlada, podnet od strane Ustavom ovlašćenog predlagača i u propisanom obliku;

- 25. juna 2019. godine predsednik Odbora za ustavna pitanja i zakonodavstvo Đorđe Komlenski razgovarao je u Narodnoj skupštini sa zamenicom šefa Delegacije EU u Srbiji Matejom Norčič Štamcar, o narednim koracima i procedurama koji stoje pred Odborom i Narodnom skupštinom, kada je u pitanju promena Ustava. Predsednik Odbora upoznao je sagovornicu sa održanom sednicom Odbora za ustavna pitanja i zakonodavstvo na kojoj je utvrđeno da je Predlog za promenu Ustava Republike Srbije, koji je podnela Vlada, podnet od strane Ustavom ovlašćenog predlagača i u propisanom obliku. On je u razgovoru sa Norčič Štamcar ukazao i na moguću metodologiju i naredne korake po pitanju sprovođenja procedure za promenu Ustava;

- 20. septembra 2019. godine predsednik Odbora za ustavna pitanja i zakonodavstvo Đorđe Komlenski razgovarao je u Narodnoj skupštini sa parlamentarnom delegacijom Islamske konsultativne skupštine Islamske Republike Iran, u kojoj su se nalazili predsednik Odbora internih regulativa i zakona iranskog parlamenta Golamrez Kateb, potpredsednik Odbora Abas Papizade Balngan i član Odbora Ali Akbari. Predsednik Odbora Đorđe Komlenski upoznao je goste sa dinamičnim promenama zakonodavnog sistema u Republici Srbiji, i u vezi sa tim o proceduri predlaganja i donošenja zakona. Istakao je da je u skupštinskoj proceduri Predlog za promenu Ustava, koji je podnela Vlada, koji se odnosi na položaj pravosuđa. Razgovarano je i o vezama dve zemlje i njihovom unapređivanju, načinu rada narodnih poslanika, postupku za glasanje prilikom donošenja zakona, kao i o načinu izbora nezavisnih državnih tela.

**Odbor za prava deteta:**

- Sastanak potpredsednika Narodne skupštine Veroljuba Arsića, člana Odbora za prava deteta sa Nađat Mđid Maala, borcem za prava deteta i Specijalnim izvestocem Generalnog sekretara Ujedinjenih nacija za trgovinu decom, dečjom prostitucijom i dečjom pornografijom od 2008. do 2012. godine, članom Nacionalnog Saveta za ljudska prava u Maroku, 13. februara 2019. godine, Dom Narodne skupštine, (sastanak na inicijativu UNICEF-a u Republici Srbiji).

**Odbor za ljudska i manjinska prava i ravnopravnost polova:**

- Sastanak članova Odbora sa delegacijom Odbora za etničke poslove Svekineskog narodnog kongresa, 23. maja 2019. godine u Domu Narodne skupštine;

- Učešće članica Odbora Milanke Jevtović Vukojičić i Vesne Ivković u pratnji delegacije Odbora za etničke poslove Svekineskog narodnog kongesa prilikom posete opštini Kovačica, Skupštini Autonomne pokrajine Vojvodine i sastanku sa predstavnicima nacionalnih saveta nacionalnih manjina, 24. maja 2019. godine (Kovačica, Novi Sad);

- Učešće članice Odbora Olene Papuge na seminaru „Angažovanje parlamenata u oblasti ljudskih prava - određivanje primera dobre prakse i novih mogućnosti za delovanje“ od 24. do 26. juna 2019. godine, u Palati nacija u Ženevi, u organizaciji Interparlamentarne unije i Kancelarije Visokog komesara za ljudska prava Ujedinjenih nacija;

- Sastanak članova Odbora sa šefom Misije Saveta Evrope u Srbiji  Tobiasom Flesenkemperom, 1. jula 2019. godine u Domu Narodne skupštine;

- Sastanak predsednice Odbora Jasmine Karanac sa Džonom Klejtonom, šefom Odeljenja za demokratizaciju Misije OEBS-a u Srbiji, 25 jula 2019. godine u Domu Narodne skupšine;

- Sastanak predsednice Odbora Jasmine Karanac sa predstavnicima kancelarije Vestminsterske fondacije za demokratiju, 19. jula 2019. godine u Domu Narodne skupšine;

- Sastanak članova Odbora sa poslanicom Parlamenta Republike Francuske Leticijom Aviom, 18. septembra 2019. godine, u Domu Narodne skupštine;

- Učešće članice Odbora Olene Papuge na 1. sastanku na temu moguće saradnje u pripremi i sprovođenju projekata u okviru nacionalnih i EU konkursa usmerenih na delovanje nacionalnih manjina, koji je održan 1. oktobra 2019. godine u Vinkovcima, Republika Hrvatska, na poziv Vukovarsko-srijemske županije;

- Učešće članice Odbora Ljupke Mihajlovske na Konferenciji „Borba protiv trgovine ljudima na Zapadnom Balkanu“ i na 11. zasedanju „Ženskog parlamenta“ 28. i 29. novembra 2019. godine u Podgorici, Crna Gora, u organizaciji Odbora za rodnu ravnopravnost Skupštine Crne Gore *(na ovim događajima su prisustvovale i Olena Papuga i Marija Janjušević ispred Ženske parlamentarne mreže, a takođe su članice Odbora).*

**Odbor za privredu, regionalni razvoj, trgovinu, turizam i energetiku:**

- Narodni poslanik Snežana R. Petrović, član Odbora za privredu, regionalni razvoj, trgovinu, turizam i energetiku Narodne skupštine i narodni poslanik Žarko Mićin, učestvovali su na redovnom godišnjem sastanku Parlamentarnog plenuma Energetske zajednice (PPEnZ) i Odbora Evropskog parlamenta za industriju, istraživanje i energetiku, održanom 19. februara 2019. godine, u Evropskom parlamentu, u Briselu, Belgija. Snežana R. Petrović učestvovala je, istog dana, i na Trećem parlamentarnom Forumu Jugoistočne Evrope o energetskoj efikasnosti i klimi, na poziv i u organizaciji GIZ. Tema oba sastanka je bila „Čista energija za sve Evropljane: Šta je sledeće pred Energetskom zajednicom“;

- Delegacija Narodne skupštine, koju je predvodio, Veroljub Arsić, potpredsednik Narodne skupštine, učestvovala je na Drugom zasedanju Komisije za saradnju Narodne skupštine Republike Srbije i Svekineskog narodnog kongresa Narodne Republike Kine, održanom od 25. do 31. maja 2019. godine u Pekingu, Kina. Snežana B. Petrović, predsednik Odbora za privredu, regionalni razvoj, trgovinu, turizam i energetiku, učestvovala je u radu zasedanja na temu: „Pravo vreme za inovacije i ostvarenje snova“: Projekti iz oblasti privrede i infrastrukture i predlozi za dalji razvoj bilaterlane ekonomske saradnje;

- Prof. dr Vladimir Marinković, potpredsednik Narodne skupštine i član Odbora za privredu, regionalni razvoj, trgovinu, turizam i energetiku, učestvovao je na Četvrtom zasedanju Komisije za saradnju Narodne skupštine Republike Srbije i Državne dume Ruske Federacije, na temu „Saradnja Srbije i Rusije u oblasti energetike“. Zasedanje je održano 3. juna 2019. godine, u Narodnoj skupštini;

- Narodni poslanici Snežana Paunović i Gorica Gajić, članovi Odbora za privredu, regionalni razvoj, trgovinu, turizam i energetiku, učestvovale su na Interparlamentarnoj konferenciji o stabilnosti, ekonomskoj koordinaciji i upravljanju u Evropskoj uniji, koja je u okviru parlamentarne dimenzije predsedavanja Finske Savetom EU, održana 30. septembra i 1. oktobra 2019. godine u Helsinkiju, Republika Finska;

- Narodni poslanici Snežana R. Petrović i Vladimir Đurić, članovi Odbora za privredu, regionalni razvoj, trgovinu, turizam i energetiku, učestvovali su na **„**19-tom Interparlamentarnom sastanku o obnovljivim izvorima energije i energetskoj efikasnosti (IPM19)“, koji je održan 22. i 23. novembra 2019. godine, u Helsinkiju, u Republici Finskoj;

- Narodni poslanik Snežana R. Petrović, član Odbora za privredu, regionalni razvoj, trgovinu, turizam i energetiku i narodni poslanik Žarko Mićin, učestvovali su na Drugom godišnjem sastanaku Parlamentarnog plenuma Energetske zajednice i Četvrtom parlamentarnom Forumu Jugoistočne Evrope o energetskoj efikasnosti i klimi, koji su održani 11. i 12. decembra 2019. godine, u Kišinjevu, Republika Moldavija.

**Odbor za prostorno planiranje, saobraćaj, infrastrukturu i telekomunikacije:**

**-** Katarina Rakić, predsednik Odbora, i Snežana B. Petrović, član Odbora, učestvovale su u studijskoj poseti Sloveniji od 12 -15. maja 2019. godine. Cilj posete je bio upoznavanje narodnih poslanika i predstavnika stručne službe parlamenata iz Zapadnog Balkana sa najboljim praksama u oblasti održive urbane mobilnosti i planiranju saobraćaja na primeru grada Ljubljane. Predstavnik stručne službe je bila Biljana Ilić, načelnik u Odeljenju za ekonomsko-finansijska pitanja i sekretar Odbora za Odbora za prostorno planiranje, saobraćaj, infrastrukturu i telekomunikacije;

- Stefana Miladinović, zamenik predsednika Odbora prisustvovala je manifestaciji povodom obeležavanja Evropske nedelje mobilnosti 2019, koja je održana 20. septembra 2019. godine u Skoplju, Severnoj Makedoniji, u organizaciji Škole za političke studije Saveta Evrope iz Severne Makedonije u saradnji sa Parlamentom Severne Makedonije.

**Odbor za finansije, republički budžet i kontrolu trošenja javnih sredstava:**

- Studijska poseta članova Odbora za finansije, republički budžet i kontrolu trošenja javnih sredstava i predstavnika Državne revizorske instutucije Republici Srpskoj, u periodu 27-28. februar 2019. godine.Tema studijske posete je odnos vrhovnih revizorskih institucija i parlamentarnih nadležnih odbora.

U okviru ove studijske posete održan je:

1. zajednički sastanak članova Odbora za finansije, republički budžet i kontrolu trošenja javnih sredstava Narodne skupštine Republike Srbije i članova Odbora za finansije i budžet i Odbora za reviziju Narodne skupštine Republike Srpske u prisustvu predstavnika Državne revizorske institucije Republike Srbije i Glavne službe za reviziju javnog sektora Republike Srpske. Tema sastanka je bila razmena iskustava u vezi odnosa vrhovnih revizorskih institucija i parlamenata kao i buduća parlamentarna saradnja odbora i inicijative za saradnju sa nadležnim institucijama .Sastanak je održan u 27. februara 2019. godine u Narodnoj skupštini Republike Srpske u Banja Luci.

2. zajednička sednica Odbora za finansije, republički budžet i kontrolu trošenja javnih sredstava Narodne skupštine Republike Srbije i Odbora za finansije i budžet i Odbora za reviziju Narodne skupštine Republike Srpske, održana 28. februara 2019. godine u Narodnoj skupštini Republike Srpske u Banja Luci;

- Sastanak članova Odbora za finansije, republički budžet i kontrolu trošenja javnih sredstava sa delegacijom parlamenta Severne Makedonije, održan 18. marta 2019. godine, u Domu Narodne skupštine Republike Srbije. Tema sastanka je bila osnivanje Parlamentarne budžetske kancelarije u parlamentu Severne Makedonije i razmena iskustava sa članovima odbora oba parlamenta;

- Sastanak predsednika Odbora dr Aleksandre Tomić sa direktorom „ Projekat za odgovornu vlast“ USAID Žaklin Vilijams Bridžers, održan 21. marta 2019. godine, u Domu Narodne skupštine Republike Srbije. Tema sastanka bila je dogovor u vezi studijske posete delegacije Odbora za finansije, republički budžet i kontrolu trošenja javnih sredstava i Državne revizorske institucije Kongresu SAD;

- Učešće članova Odbora za finansije, republički budžet i kontrolu trošenja javnih sredstava na seminaru o ekonomskoj politici i izgradnji kapaciteta, u Beču od 1-2. aprila 2019. godine, u organizaciji Međunarodnog monetarnog fonda. Na seminaru su učestvovali sledeći članovi Odbora: predsednik Odbora dr Aleksandra Tomić, član Goran Kovačević, član Olivera Pešić i član Milorad Mijatović;

- Odbor za finansije, republički budžet i kontrolu trošenja javnih sredstava je 16. aprila 2019. godine održao tematsku sednicu na kojoj su predstavnici OECD/SIGMA održali prezentaciju „Kolegijalni pregled vrhovne revizorske institucije i njegov značaj za odgovornost i transparentnost“. Sednica je održana u Domu Narodne skupštine u prisustvu predstavnika Državne revizorske institucije;

- Odbor za finansije, republički budžet i kontrolu trošenja javnih sredstava je 16. maja 2019. godine održao tematsku sednicu na kojoj je obavljen razgovor sa predstavnicima Misije Međunarodnog monetarnog fonda povodom druge revizije Aranžmana u okviru Instrumenta za koordinaciju politika (PCI) i konsultacije po članu 4. Statuta MMF. Sednica je održana u Domu Narodne skupštine;

- Sastanak članova Odbora za finansije, republički budžet i kontrolu trošenja javnih sredstava sa predstavnicima UNDP, održan je 6. juna 2019. godine, u Vrdniku. Tema sastanka je novi projekat UNDP, tačnije predstavnici UNDP su informisali prisutne da je, kao rezulatat dosadašnje izrazito uspešne saradnje sa Narodnom skupštinom i nadležnim odborom za finansije, republički budžet i kontrolu trošenja javnih sredstava, odobrena i treća faza projekta „Jačanje nadzorne funkcije i javnosti u radu Narodne skupštine“, u periodu 2020-2022. godine i pozvali predsednika Odbora i druge narodne poslanike da iznesu svoje utiske o saradnji, odnosno da iskažu buduće ciljeve;

- Sastanak predsednika Odbora za finansije, republički budžet i kontrolu trošenja javnih sredstava dr Aleksandre Tomić sa predstavnicima OECD/SIGMA, održan 11. jula 2019. godine. Tema sastanka su glavni revizijski postupci i prakse i odnos sa spoljnim zainteresovanim stranama u okviru kolegijalnog pregleda vrhovne revizorske institucije i njegovog značaja za odgovornost i transparentnost. Sastanak je održan u Domu Narodne skupštine u prisustvu predstavnika Državne revizorske institucije.

**Odbor za odbranu i unutrašnje poslove:**

- Zajednička delegacija Odbora za odbranu i unutrašnje poslove i Odbora za kontrolu službi bezbednosti, u sastavu Dubravka Filipovski, član Odbora za odbranu i unutrašnje poslove i Igor Bečić, predsednik Odbora za kontrolu službi bezbednosti i član Odbora za odbranu i unutrašnje poslove, učestvovala je na Godišnjem sastanku predstavnika skupštinskih odbora za odbranu i bezbednost Jugoistočne Evrope, koji je, od 4. do 6. novembra 2019. godine, održan u Tirani (Republika Albanija).

**Odbor za kontrolu službi bezbednosti:**

- Zajednička delegacija Odbora za kontrolu službi bezbednosti i Odbora za odbranu i unutrašnje poslove, u sastavu Igor Bečić, predsednik Odbora za kontrolu službi bezbednosti i član Odbora za odbranu i unutrašnje poslove i Dubravka Filipovski, član Odbora za odbranu i unutrašnje poslove, učestvovala je na Godišnjem sastanku predstavnika skupštinskih odbora za odbranu i bezbednost Jugoistočne Evrope, koji je, od 4. do 6. novembra 2019. godine, održan u Tirani (Republika Albanija).

**Odbor za dijasporu i Srbe u regionu:**

- Miodrag Linta, predsednik Odbora za dijasporu i Srbe u regionu, i Aleksandar Marković, član Odbora, učešće na svečanoj Svetosavskoj akademiji povodom nacionalnog praznika Srba u Makedoniji, 26. januar Kumanovo, i 27. januar 2019. godine, Skoplje, Republika Severna Makedonija. Organizator Organizacioni odbor za obeležavanje nacionalnog praznika Srba Makedonije;

- Aleksandar Čotrić, član Odbora za dijasporu i Srbe u regionu, učešće na obeležavanju Svetog Save, nacionalnog praznika srpske zajednice u Republici Severnoj Makedoniji, 9-10. februar 2019. godine, Tetovo. Organizator Regionalni odbor za Tetovo Srpske zajednice u RS Makedoniji;

- Aleksandar Čotrić, član Odbora za dijsporu i Srbe u regionu učešće na konferenciji Parlamentarne mreže za politiku dijaspore „Uloga dijaspore u razvoju civilnog društva“ 21-23. marta 2019. godine, Varšava, Poljska. Organizator Parlamentarna mreža za politiku dijaspore;

- Miodrag Linta, predsednik Odbora za dijasporu i Srbe u regionu, prisustvo na obeležavanju Dana proboja logoraša u Jasenovcu, Republika Hrvatska, komemoracija održana 12. aprila 2019. godine u Spomen području Jasenovac. Organizator Srpsko Narodno Vijeće;

- Miodrag Linta, predsednik Odbora za dijasporu i Srbe u regionu, prisustvo na obeležavanju praznika Svetog velikomučenika i Pobjedonosca Georgija, 5-6. maja 2019. godine, Berane, Crna Gora. Organizator pravoslavni Episkop budimljansko-nikšićki;

- Miodrag Linta, predsednik Odbora za dijasporu i Srbe u regionu, učešće na Drugom forumu dijaspore, 30-31. maja 2019. godine, Banja Luka, Republika Srpska, BiH. Organizator predsednik Republike Srpske;

- Miodrag Linta, predsednik Odbora za dijasporu i Srbe u regionu, prisustvo na Janjskom višeboju, 20-21. jula 2019. godine, Strojice, opština Šipovo, Republika Srpska. Organizator Skupština Opštine Šipovo;

- Miodrag Linta, predsednik Odbora za dijasporu i Srbe u regionu, učešće na Narodnom zboru povodom Dana ustanka 27. jula 1941. godine, Srb, Republika Hrvatska, održanog dana 27. jula 2019. godine. Organizator Srpsko Narodno Vijeće i Savez antifašističkih boraca i antifašista Hrvatske;

- Aleksandar Čotrić, član Odbora za dijsporu i Srbe u regionu učešće na konferenciji Parlamentarne mreže za politiku dijaspore „Ekonomski potencijal dijaspore“ 17-19. septembra 2019. godine, Aman, Jordan. Organizator Parlamentarana mreža za politiku dijaspore;

- Miodrag Linta, predsednik Odbora za dijasporu i Srbe u regionu, učešće na drugoj sednici Skupštine Saveza srpskih udruženja „Zavičaj“ iz Banja Luke 7. decembra 2019. godine, Glamoč, Federacija BiH, BiH. Organizator Savez srpskih udruženja „Zavičaj“ iz Banja Luke;

**-** Miodrag Linta, predsednik Odbora za dijasporu i Srbe u regionu, učešće na Osmom kongresu Privrednikovih stipendista i srpske omladine, 14. decembar 2019. godine, Zagreb, Republika Hrvatska. Organizator Srpsko privredno društvo „Privrednik“ u Zagrebu, Republika Hrvatska.

**Odbor za kulturu i informisanje:**

- 14. marta 2019. godine, predsednik Odbora, Muamer Zukorlić i predsednik Odbora za kulturu i informisanje, Mirko Krlić održali su sastanak sa pomoćnicom državnog sekretara SAD, Meri Rojs o saradnji dve države u oblasti obrazovanja;

- Susret članova Odbora, 19. marta, sa delegacijom Odbora za nauku, obrazovanje, kulturu, omladinu i sport Poslaničkog doma Republike Češke;

- 27. marta 2019. godine, predsednik Odbora, Muamer Zukorlić održao je sastanak sa Janinom Hrebičkovom, specijalnom izaslanicom ministra spoljnih poslova za Zapadni Balkan Češke Republike;

- Susret delegacije Odbora, 23. maja 2019. sa delegacijom Odbora za etničke poslove Svekineskog narodnog kongresa;

- Susret, 20. juna 2019. godine, predsednika Odbora, Muamera Zukorlića sa šefom Misije Saveta Evrope u Srbiji, Tobiasom Flesenkemperom.

**5.3. Učešće zaposlenih u Sektoru za zakonodavstvo u radnim grupama i komisijama Narodne skupštine**

**Odbor za ustavna pitanja i zakonodavstvo:**

- Aleksandra Šašo, koordinator Radnog tima za implementaciju Projekta „Uspostavljanje sistema za kontinuirano i održivo unapređenje radnih procesa u Službi Narodne skupštine“.

**Odbor za administrativno-budžetska i mandatno-imunitetska pitanja:**

- Zaposleni učestvuju u radu Disciplinske komisije i Radne grupe za saradnju Službe Narodne skupštine sa NDI.

**Odbor za pravosuđe, državnu upravu i lokalnu samoupravu:**

- Sanja Pecelj je predsednik Žalbene komisije Narodne skupštine.

**Odbor za ljudska i manjinska prava i ravnopravnost polova:**

- Angažovanje u vezi aktivnosti GOPAK-a (Globalna organizacija parlamentaraca za borbu protiv korupcije).

**Odbor za finansije, republički budžet i kontrolu trošenja javnih sredstava:**

- Milanka Pokrajac je Odlukom generalnog sekretara broj 02 – 3309/18 od 25. oktobra 2018. godine, određena za člana Radnog tima za implementaciju projekta „Uspostavljanje sistema za kontinuirano i održivo unapređenje radnih procesa u Službi Narodne skupštine“, obrazovanog i neposredno je angažovana na pisanju procedura Sektora za zakonodavstvo.

**Odbor za odbranu i unutrašnje poslove:**

- Irena Kosić određena je za zamenika člana Radne grupe povodom praćenja i sprovođenja Akcionog plana za sprovođenje inicijative Partnerstvo za otvorenu upravu u Republici Srbiji za period 2018-2020. godine i za stručnu podršku u vezi sa radom Nacionalnog ogranka Globalne organizacije parlamentaraca za borbu protiv korupcije u Srbiji (GOPAC).

**Odbor za Kosovo i Metohiju:**

- Zaposleni učestvuju u radu Radne grupe za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji.

**Odbor za dijasporu i Srbe u regionu:**

**-** Gorica Durkalić učestvuje u radu Radne grupe za obezbeđivanje uslova za primenu opštih mera zaštite tajnih podataka i Komisije za uništavanje tajnih podataka;

- Biljana Milosavljević učestvuje u radu Radnog tima za implementaciju projekta „Uspostavljanje sistema za kontinuirano i održivo unapređenje radnih procesa u službi Narodne skupštine“.

**Odbor za zaštitu životne sredine:**

- Milica Bašić je član Žalbene komisije, Radnog tima za implementaciju projekta „Uspostavljanje sistema za kontinuirano i održivo unapređenje radnih procesa u Službi Narodne skupštine“, predsednik Radne grupe za izradu akta o izmenama i dopunama Pravilnika o unutrašnjoj organizaciji i sistematizaciji radnih mesta u Službi NS i član Radne grupe Službe NS za saradnju sa Nacionalnim demokratskim institutom.

**Odbor za zdravlje i porodicu:**

- Božana Vojinović i Slađana Velimirović rade poslove sekretara i zamenika sekretara u Komisiji za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom**;**

- Božana Vojinović, član je Disciplinske Komisije službe NS 03 broj:116-2867/19 od 22. novembra 2019.godine.

Rukovodilac Sektora za zakonodavstvo

\_\_\_\_\_\_\_\_\_\_\_\_\_\_\_\_\_\_

Radoslav Vujović,

pomoćnik generalnog sekretara